Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 29/1999. (VII. 6.) OM rendelethez
Paragraph Index: 956

5. A képzés főbb tanulmányi területei és arányai 5.1. Szakértők módszertana (18%): — szakértői szerep, kompetencia és felelősség; — a szakértő ellenőrző munkája, ellenőrzési jogosultsága; — a szakértői munka folyamata, szakaszai, feladatai. 5.2. Oktatásirányítási, tanügyigazgatási ismeretek (9%): — a közoktatási törvény és kapcsolódó jogszabályok; — a közoktatás tartalmi szabályozása; — a közoktatási rendszer, irányítása, finanszírozása; az intézményfenntartás, fenntartói jogkörök, fenntartói ellenőrzés szabályai; — regionális fejlesztés és intézményműködtetési koncepció követelményei. 5.3. Programkészítés módszertana (23%): — az óvodai autonómia értelmezése, az autonómia határai; — az Óvodai nevelés országos alapprogramja és a helyi nevelési program egymásra épülése; — a programok típusai; — a programok átvétele, adaptálása, felhasználási lehetőségek a saját program elkészítéséhez; — programfejlesztés — innováció; — az óvoda személyi-tárgyi feltételeinek elemzése; — az óvoda célképzése, általános feladatainak csoportosítása, a nevelés alapvető keretei; — az óvodai élet tevékenységrendszere, dokumentumrendszere, — az óvoda ellenőrzési és értékelési rendszere, — minősített, választható programok elemzése, sajátosságaik, rendszerük s azok összehasonlítása. 5.4. Pedagógiai mérés-értékelés (12%): — a mérés-értékelés szerepe az ellenőrzésben; — az óvodában alkalmazható mérések s azok felhasználásának módjai; — megfigyelési technikák, azokhoz használható eszközök; — szakértői vélemény készítése. 5.5. Vezetési ismeretek (8%): — minőség-ellenőrzés a közoktatási intézményekben; — TQM ismertetése; — a vezetési készség pszichológiai értelmezése; — vezetési stílusok; — vezetés és ellenőrzés; — az óvoda menedzselése. 5.6. Az elméleti ismeretekhez kapcsolódó gyakorlati képzés (30%): — a programkészítő munka megfigyelése, elemzése, összegzése az óvodában; — választható programok elemzése, összehasonlítása.

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes